KONKURS ZA UČEŠĆE NA IZLOŽBI
SRPKINJE – Snaga kroz vekove
17–27. novembar 2026.
Kuća kralja Petra I, Beograd
Ne tražimo samo lik žene. Tražimo njenu snagu.
Postoje žene čija imena istorija pamti.
[bookmark: _GoBack]Ali postoje i one druge – žene koje su svojim delima menjale živote, podizale porodice, stvarale umetnost, obrazovale generacije, gradile zajednice, lečile, volele, borile se i nesebično davale sebe, a čija su imena vremenom ostala u senci istorije.
Izložba „Srpkinje – Snaga kroz vekove“ posvećena je upravo njima.
Srpkinjama koje su kroz različite istorijske epohe svojim znanjem, hrabrošću, stvaralaštvom, verom, ljubavlju i požrtvovanošću ostavljale neizbrisiv trag u srpskoj kulturi, umetnosti, nauci, obrazovanju, medicini, humanitarnom radu, duhovnosti i razvoju društva.
Želimo da ispričamo njihove priče. Priče žena koje nisu uvek bile u udžbenicima istorije, ali bez kojih istorija Srbije ne bi bila ista.
Cilj ove izložbe nije da ispriča istoriju. Cilj je da kroz savremeni umetnički izraz vrati u skolektivno sećanje žene koje su svojim životom, delima i vrednostima oblikovale naš identitet.
UMETNIČKA INSPIRACIJA
Pozivamo umetnike da kroz svoj autentičan izraz istraže i predstave sopstveno viđenje teme.
Inspiracija može biti konkretna Srpkinja iz istorije ili savremenog doba – poznata ili nepravedno zaboravljena – ali i simbolična ili apstraktna interpretacija njene snage, hrabrosti, ljubavi, vere, istrajnosti i požrtvovanosti.
Rad može predstavljati jednu istorijsku ličnost, važan trenutak iz njenog života, emociju koju je ostavila iza sebe ili umetnički odgovor na njenu priču. Ne tražimo istorijsku ilustraciju.
Tražimo umetničko delo koje će probuditi emociju, otvoriti pitanja i ispričati priču o snazi Srpkinje. U okviru izložbe mogu biti predstavljene i ikone srpskih svetiteljki, kao i umetničke interpretacije njihove vere, žrtve i istorijskog značaja.
PRIČE KOJE INSPIRIŠU
U cilju da objedinimo na jednom mestu što više priča o tim ženama otvorena je Instagram stranica @srpkinje_snagakrozvekove gde će biti predstavljane autentične priče o Srpkinjama koje su svojim životom ostavile dubok trag u istoriji našeg naroda.
Ova stranica neće pratiti samo izložbu, već će postati mesto na kome ćemo zajedno čuvati sećanje na znamenite Srpkinje – one koje poznajemo, ali i one o kojima će mnogi prvi put saznati.
Biće predstavljene žene iz oblasti umetnosti, nauke, medicine, obrazovanja, književnosti, humanitarnog rada, vojske, sporta, politike, privrede, duhovnosti i drugih oblasti društvenog života.
Njihove životne priče namenjene su kao inspiracija umetnicima, ali ne predstavljaju ograničenje teme. Svaki umetnik slobodan je da pronađe svoju priču i svoj autorski izraz.
PRODAJNI I HUMANITARNI KARAKTER IZLOŽBE
Izložba ima prodajni i humanitarni karakter.
Deo sredstava ostvarenih tokom trajanja izložbe namenjen je radu Udruženja Žena uz Ženu, koje pruža podršku ženama obolelim od karcinoma i doprinosi njihovom osnaživanju.
Važna napomena za umetnike
Umetnik samostalno određuje autorsku cenu svog rada, odnosno iznos koji mu u celosti pripada u slučaju prodaje. Humanitarna sredstva izdvajaju se isključivo iz dela prodajne cene koji pripada organizatoru i ni na koji način ne umanjuju iznos koji pripada umetniku.
USLOVI UČEŠĆA
• Pravo učešća imaju akademski umetnici, kao  i autori sa prepoznatljivim umetničkim opusom i iskustvom u izlaganju.
• Dozvoljene su sve likovne tehnike i umetnički mediji.
• Moguće je konkurisati i ikonama.
• Jedan umetnik može prijaviti najviše dva rada.
• Maksimalna dimenzija dvodimenzionalnog rada iznosi 60 × 80 cm, sa ramom ili bez rama.
• Radovi koji prelaze navedene dimenzije neće biti uzeti u razmatranje.
• Maksimalna dimenzija skulpture ili drugog trodimenzionalnog rada iznosi 40 × 40 × 80 cm.
• Radovi moraju biti tehnički pripremljeni za izlaganje.
PRIJAVA
Na mail Srpkinje2026@gmail.com  
Naslov mejla:
Prijava za konkurs – Srpkinje-Snaga kroz vekove
Konkurs je otvoren do 1. novembra 2026. godine u 23.59 časova.
Poslati popunjen prijavni formular i fotografije radova  u JPG formatu, minimalne rezolucije 300 dpi, u opisu fotografije da stoji  Ime_Prezime_Naziv rada.jpg
Prijava se smatra potpunom tek nakon dostavljanja svih traženih podataka i materijala.
Žiriranje i rezultati konkursa
Selekciju prijavljenih radova vrši Umetnički savet u sastavu:
· Zdravko Vučinić 
· Miodrag Elezović 
· Dušan Mikonjić 
· Mara Đurović 
· Dušan Popović 
Prilikom selekcije vrednovaće se:
• umetnički kvalitet
• autentičnost autorskog izraza
• interpretacija teme
• usklađenost rada sa konceptom izložbe

Rezultati konkursa biće objavljeni 3. novembra 2026. godine na Instagram stranicama @srpkinje_snagakrozvekove i @greendoor.art.
Kotizaciju za učešće u izložbi u iznosu od 2.500 dinara uplaćuju isključivo umetnici čiji radovi budu odabrani za izlaganje.
Odabrani umetnici dobiće putem imejla detaljna uputstva o dostavljanju radova i organizaciji izložbe.

Umetnici po pozivu
· Dragan Cvetković Cvele 
· Jasna Opavski 
· Peđa Todorović 
· Miodrag Elezović
· Jelena Milošević
Neke žene zauzele su stranice istorijskih udžbenika.
Mnoge druge ostale su zapisane samo u porodičnim sećanjima, starim fotografijama i tihim pričama koje su se prenosile s kolena na koleno. Ali svaka od njih ostavila je trag.
Pozivamo umetnike da svojim delima vrate u kolektivno sećanje Srpkinje koje su svojim životom, stvaralaštvom, hrabrošću, verom i ljubavlju oblikovale našu kulturu, društvo i identitet.
Jer narod koji čuva sećanje na svoje velike žene čuva i sebe.

